Flere hundre tusen i gjeld. Magasiner som aldri ble ferdig. Og 40 frilansere som venter på lønn - M24.no
MEDIAWERK: Pengene anser de som tapt. Nå vil de advare andre frilansere. - Målet er å rydde opp, svarer gründer Phuong C. Van Phan. Gard L. Michalsen
- Jeg må si jeg finner det unødig og irrasjonellt å ta en personalsak i en grunderbedrift til offentligheten, og jeg ser ikke helt verdien av dette annet enn et hevnmotiv. Ja, vi har rotet det veldig til med økonomien. Og vi har lovet noe til frilansere som vi ikke har klart å holde. Dette kan skje i en bedrift. Det kan gå galt. Da kan man avvikle selskapet og gi seg, eller så kan man prøve å bygge opp selskapet igjen. Jeg har valgt det sistnevnte, sier han. Som han også langt på vei erkjenner, er det mange som ikke har fått det de mener å ha utestående fra Phans selskaper.
Men det selskapene kanskje har produsert mest, er gjeld, betalingsanmerkninger og ubetalte honorarer. Enkeltpersonforetaket til Phan har registrerte betalingsanmerkninger på 71.878 kroner mot seg.
Skal vi tro på kreditorlista, tyder det på at drifta jevnt over har vært fordelt på flere selskaper, og noen typer kreditorer går igjen blant de største. Kredittkort, trykkeritjenester - og ikke minst: Husleie. Enkeltpersonforetaket skylder for eksempel 56.250 kroner til Bogstadveien 27 B AS. Mens det nyeste NUF-et skylder 53.162 kroner til Tromsøgaten 5B AS.
Medier24 har vært i kontakt med flere utleiere i Oslo sentrum, som bekrefter at Mediawerk har forlatt uten å gjøre opp for seg. Også disse har mer eller mindre gitt opp å få penger. På lista finner vi dessuten kuriøse og mindre beløp som et par tusen kroner til Peppes Pizza. Og lignende beløp til Brønnøysundsregistrene.
Men langt fra alle som skylder penger er å finne blant betalingsanmerkningene. «Betalingsplanen ble aldri fulgt opp»
- Jeg har 10.212 kroner utestående, for frilansarbeid til nettmagasinet Aspiranten, Festivalliv og et par oppdrag for bransjemagasiner. Hele beløpet er gått til inkasso. Jeg prøvde på et tidspunkt å få til en betalingsplan, noe som ble akseptert. Men den ble aldri fulgt opp. Og jeg har til gode å se noe til pengene. - Jeg skrev fem saker for Aspiranten og Studieliv. Har fått 2500 kroner, Mediawerk skylder meg fortsatt 5328 kroner, sier Ingunn Thoresen.
Frilansjournalist og fotograf Morten Golimo har også penger utestående. 29.687 kroner har han et krav på, og er blant de få som har gått hele veien til inkasso og fått dem på «kreditorlista». En annen er Kristoffer Holen, som etter hva han mener å ha til gode, kanskje har det største kravet mot Mediawerk.
Lista over frilansere som mener Mediawerk skylder dem penger, bare fortsetter. Dette er bare noen av de vi har snakket med. Som igjen bare er et utvalg av de over 40 medlemmene i gruppa.
En gruppe som kanskje heller ikke omfatter alle som mener de har penger utestående. - Det kan gå bra, og det kan gå galt
I det opprinnelige intervjuet uttrykte han flere planer for hvordan denne omsetningen skal komme. Før publisering har Phan imidlertid ønsket å trekke disse sitatene og formuleringene. Slik presenteres Molte i siste utgave i vinter, med et selskapsnavn som ikke eksisterer.
På utsiden har det tilsynelatende vært stille fra Mediawerk de seneste månedene. Tidligere i år kom årets første nummer av det nevnte matmagasinet «Molte» ut, distribuert blant annet på Mathallen i Oslo. Magasinet kan også leses på nett her på Issuu.com.
- I den anledning så vil vi også distribuere et eget avismagasin som innstikk i Aftenposten, skriver selskapet. Og henviser til en nettside opplevskandinavia.no - hvor det inntil nylig bare kom en feilmelding. I slutten av mai dukket imidlertid et nettmagasin under utvikling opp her.
Noe av det siste som skjedde i Phuong C. Van Phans selskper, var en konkurs. 18. mai ble han og enkeltpersonforetaket Metropol Publications slått konkurs i Heggen og Frøland Tingrett. Dette er altså formelt ikke et av Mediawerk-selskapene. Imidlertid er det på kreditorlista flere beløper som tilsynelatende knytter seg til magasinvirksomheten den senere tid.
Konkursen ble begjært av Skatt Øst, og ifølge kjennelsen fra retten kan vi lese at saken dreier seg om skyldig merverdiavgift. Phuong Phan møtte heller ikke selv i retten. Phan sier til Medier24 at han ikke møtte i retten fordi han har dialog med en gjeldsrådgiver, og konstaterte at det ikke ville bety noe fra eller til i saken om han møtte i saken.
- Ingenting, svarer Phan. Tror ikke på løftene
Når frilanserne som har bidratt til denne saken leser Phuong C. Van Phans uttalelser, er det ingen som overfor Medier24 levner mye tillit til Mediawerks evne til å ordne opp. - Svarene er de samme som mange har fått tidligere. Han har en imponerende evne til å svare fornuftig og saklig, fram til det kniper. Hvis han svarer. Selv har jeg knapt fått svar på mine henvendelser, sier Trond-Atle Farestveit.